Սուրեն Այվազյան (գրող)

Սուրեն Բախշիի Այվազյան (), հայ արձակագիր, ԽՍՀՄ գրողների միության անդամ 1947 թվականից։

Կենսագրություն 
Ծնվել է Խնձորեսկ (այժմ՝ Սյունիքի մարզ) գյուղում։ 1934 թվականին ավարտել է Գորիսի մանկավարժական տեխնիկումը, ապա որպես ուսուցիչ աշխատել է Գորիսի շրջանի Խնածախ և Տեղ գյուղերում։ 1942 թվականին ավարտել է Ադրբեջանի համալսարանի բանասիրական ֆակուլտետի հայկական բաժինը։ 1942-1945 թվականներին ծառայել է խորհրդային բանակում, մասնակցել Հայրենական մեծ պատերազմի, 1941-1945) գործողություններին։ 1945 թվականին աշխատել է Բաքվի «Կոմունիստ» (հայերեն) թերթի խմբագրությունում։ 1953 թվականից բնակվել է Երևանում։ Նրա գործերից թարգմանվել ու լույս են տեսել ռուսերեն և այլ լեզուներով։ Մահացել է Երևանում, թաղվել է հայրենի Խնձորեսկ գյուղի իր առանձնատան բակում։ ԽՄԿԿ անդամ 1940 թվականից։

Երկերի մատենագիտություն 
 Անավարտ գորգը (պատմվածքներ), Բաքու, Ազերնեշր, 1947, 128 էջ։
 Խորաձորցիք, Բաքու, Ազերնեշր, 1951, 248 էջ։
 Լեռնեցիներ (վեպ), Երևան, Հայպետհրատ, 1955, 455 էջ։
 Խիղճը (պատմվածքներ), Երևան, Հայպետհրատ, 1957, 268 էջ։
 Տուր ձեռքդ, կյանք (վիպակ, պատմվածքներ), Երևան, Հայպետհրատ, 1959, 282 էջ։
 Անշեջ կրակների կղզին (վիպակ, պատմվածքներ, զրույցներ), Երևան, Հայպետհրատ, 1960, 163 էջ։
 Տուր ձեռքդ, կյանք, երկրորդ մաս, Երևան, Հայպետհրատ, 1961։
 Տուր ձեռքդ, կյանք (վեպ), Երևան, Հայպետհրատ, 1962, 327 էջ։
 Հովիվը, Երևան, Հայպետհրատ, 1963, 40 էջ։
 Բարի առավոտ (վեպ), Երևան, Հայպետհրատ, 1964, 476 էջ։
 Ջաղացի ճանապարհին (պատմվածք), Երևան, Հայպետհրատ, 1964, 48 էջ։
 Ճակատագիրն հայոց (վեպ), Երևան, «Հայաստան», 1966, 800 էջ։
 Ճակատագիրն հայոց (վեպ), Երևան, «Հայաստան», 1967, 800 էջ։
 Բարձունքի վրա, Երևան, «Հայաստան», 1970, 24 էջ։
 Կա և հետմահու կյանք (վիպակներ, պատմվածքներ, մանրապատումներ), Երևան, «Հայաստան», 1971, 376 էջ։
 Գարունս ձյուների տակ (գրական մանրապատումներ), Երևան, «Հայաստան», 1972, 100 էջ։
 Առավոտ լուսո (վեպ), Երևան, «Սովետական գրող», 1976, 572 էջ։
 Խնձորեսկ (վեպ), Երևան, «Սովետական գրող», 1982, 492 էջ։
 Ասուր, հեյ Ասուր (վիպակ), Երևան, «Սովետական գրող», 1985, 216 էջ։
 Ճակատագիրն հայոց (վեպ), Երևան, 1989։

Ծանոթագրություններ

Արտաքին հղումներ 
 Սուրեն Բախշիի Այվազյան...«Կա և հետմահու կյանք»...Խնձորեսկի միջնակարգ դպրոց...«Արիության դաս-2015»

20-րդ դարի արևելահայ արձակագիրներ
Երկրորդ համաշխարհային պատերազմին մասնակցած հայեր
Հայրենական մեծ պատերազմի մասնակիցներ
20-րդ դարի բանաստեղծներ
Հայ գրողներ
Խորհրդային գրողներ
Խորհրդային բանաստեղծներ
Խորհրդային լրագրողներ
ԽՍՀՄ գրողների միության անդամներ
Բանաստեղծներ այբբենական կարգով